พาวเวอร์ป๊อปเกิร์ลส์

พาวเวอร์ป๊อปเกิร์ลส์ () เป็นเกิร์ลกรุปลำดับแรกของสังกัด ทรูแฟนเทเชีย แนวเพลงวาไรตี้ป๊อป เป็นการรวมตัวเฉพาะกิจของศิลปินหญิง 3 คน จากรายการ ทรู อะคาเดมี่ แฟนเทเชีย ซีซั่นที่ 2 มีผลงานเพลงในช่วงปี พ.ศ. 2548 - พ.ศ. 2549 เพียงอัลบั้มเดียว ได้แก่ อัลบั้ม "ภารกิจลับ...ภารกิจรัก"

 ประวัติ 
180px|thumb|left|เปรี้ยว พัดชา ลูกตาล ในนามกลุ่มศิลปิน "พาวเวอร์ป๊อปเกิร์ลส์" จากมิวสิกวีดีโอเพลง "เจ้าชายของฉัน"
หลังจากสิ้นสุดฤดูกาล ทรู อะคาเดมี่ แฟนเทเชีย ซีซั่นที่ 2 ในปลายปี พ.ศ. 2548 ทางต้นสังกัด "ทรูแฟนเทเชีย" (หรือ ยูบีซีแฟนเทเชีย ในขณะนั้น) ได้สร้างสรรค์ผลงานอัลบั้มรวม "ปฏิบัติการเร่ขายฝัน" โดยอัลบั้มนี้ได้ทดลองนำศิลปินหญิง 3 คน ได้แก่ "ลูกตาล" "เปรี้ยว" "พัดชา" มาทำงานร่วมกันในเพลงคัฟเวอร์ "ไม่อ้วนเอาเท่าไหร่" ซึ่งเป็นบทเพลงลำดับที่ 6 ของอัลบั้ม นับว่าเป็นการเปิดตัวการทำงานร่วมกันของศิลปินสาวทั้งสามคนเป็นครั้งแรก

จากนั้นในช่วงเดือน ธันวาคม พ.ศ. 2548 หลังจากสิ้นสุดช่วงโปรโมทอัลบั้มรวม "ปฏิบัติการเร่ขายฝัน" ได้มีการปรับเปลี่ยนภาพลักษณ์ของศิลปินสาวทั้งสามคนเป็นครั้งแรก โดยได้รับเชิญ คุณ บัญชา ชูดวง บรรณาธิการฝ่ายแฟชั่นจากนิตยสารเปรียว มาดูแลคอนเซ็ปต์การแต่งกาย การแต่งหน้า และทรงผม ของอัลบั้มชุดนี้ สะดุดตาเปรี้ยว-พัดชา-ลูกตาล ปรับโฉมเฉี่ยว-มาดมั่น-สดใสentertainment.hunsa.com โดยสีสันเสื้อผ้าจะออกแนวสดใส โดยพิจารณาจากบุคลิกของทั้งสามคนเป็นหลัก "ลูกตาล" เป็นโทนสีฟ้า สดใส ร่าเริง "เปรี้ยว" เป็นโทนสีส้ม แก่น ซน "พัดชา" เป็นโทนสีเขียว มีความขี้เล่น ซึ่งสีประจำตัวของทั้งสามสาวและชื่อกลุ่มศิลปิน "พาวเวอร์ป๊อปเกิร์ลส์" มีความใกล้เคียงกับ "พาวเวอร์พัฟฟ์เกิร์ลส์" () สามสาวของการ์ตูนชื่อดังที่มีชื่อเดียวกันจากฝั่งตะวันตก

 กลุ่มศิลปิน "พาวเวอร์ป๊อปเกิร์ลส์" (2548-2549) 
กลุ่มศิลปืน "พาวเวอร์ป๊อปเกิร์ลส์" ได้มีผลงานเพลงร่วมกันอย่างเป็นทางการเพียง 1 อัลบั้ม คือ อัลบั้ม "ภารกิจลับ...ภารกิจรัก" ยูบีซี แฟนเทเชีย เดินหน้าสานฝันต่อเนื่อง เปิดตัว 2 อัลบั้มรวดรับศักราชใหม่ entertainment.hunsa.com  แนวเพลงโดยรวมในอัลบั้มจะเป็นป๊อปสดใส เน้นดนตรีที่มีจังหวะสนุกสนาน ซิงเกิลโปรโมทได้แก่ เพลง "อยากบอกเธอ" "เจ้าชายของฉัน" "โอ้ววว ...เหรอ" "อยากฟังคำนี้ของเธอ" และ "รักพาเราไป" ข้อมูลเพลงอัลบั้มภารกิจลับ...ภารกิจรัก.siamzone.com

ปัจจุบัน ทั้งสามสาวได้แยกย้ายกันไปสร้างสรรค์ผลงานของแต่ละคนในต้นสังกัด "พัดชา" เป็นศิลปินเดี่ยวหญิงอย่างเต็มตัว มีผลงานอัลบั้มเดี่ยวออกมาแล้ว 2 อัลบั้ม คือ "พัดชา เดอะมิราเคิลซิกซ์" และ "แฮนเดิลวิทแคร์"  ส่วน "ลูกตาล" และ "เปรี้ยว" มีโอกาสได้ทำงานร่วมกันอีกครั้งในโปรเจกต์พิเศษอัลบั้มลูกทุ่งคัฟเวอร์ "7 สาวสะบัดโชว์" ซึ่งต่อมาได้ปรับเปลี่ยนเป็นศิลปินเกิร์ลกรุปแนวป็อปแดนซ์ในนาม "G2G"

 สมาชิก 
180px|thumb|left|ลูกตาล เปรี้ยว พัดชา ในนามกลุ่มศิลปิน "พาวเวอร์ป๊อปเกิร์ลส์" จากมิวสิกวีดีโอเพลง "อยากบอกเธอ"

 ชื่อ - สกุล บุคลิกภาพ สี แนวเพลง ลูกตาล AF2 - รุจนา อุทัยวรรณ์ สาวร่าเริงสดใส สีฟ้า  ป็อปแจ๊ส เปรี้ยว AF2 - อนุสรา วันทองทักษ์ สาวแก่นแก้วซุกซน สีส้ม  ป็อปแดนซ์ พัดชา AF2 - พัดชา เอนกอายุวัฒน์ สาวขี้เล่นแฝงความมาดมั่น สีเขียว  ป็อปบัลลาด

180px|thumb|left|ภาพโลโก้สัญลักษณ์การ์ตูนอย่างเป็นทางการ ""พาวเวอร์ป๊อปเกิร์ลส์"

 อัลบั้ม 
 พ.ศ. 2548  : อัลบั้ม "ปฏิบัติการเร่ขายฝัน"
 พ.ศ. 2549  : อัลบั้ม "ภารกิจลับ...ภารกิจรัก"

 รางวัล 
 พ.ศ. 2549  : ได้รับการเสนอชื่อเข้าชิงรางวัล Popular Vote New Band จาก Virgin Hitz Awards 2006 (กลุ่มศิลปิน Power Pop Girls)
 พ.ศ. 2549  : "รางวัลเพลงยอดนิยม Chart Hitz 40 Bangkok เพลง 'เจ้าชายของฉัน' จาก Virgin Hitz Awards 2006"สรุปรางวัล Virgin Hitz Awards 2006yimsiam.com

 อ้างอิง 

หมวดหมู่:ศิลปินสังกัดทรูแฟนเทเชีย
หมวดหมู่:กลุ่มดนตรีป็อปสัญชาติไทย
หมวดหมู่:เกิร์ลกรุปไทย